Jürgen Kusmin
RMK Läänemaa metskond
Koidu tn 3, Risti alevik,					
Lääne-Nigula vald, 					Teie 09.12.2021 nr 3-1.1/2021/7102
90901 Lääne maakond 					
e-post laanemaa@rmk.ee				Meie 21.11.2022 nr 1-5/68/22-1

Vastuskiri 

Lugupeetud Jürgen Kusmin

Olete esitanud Haapsalu Linnavolikogule ettepaneku esitleda riigimetsa terviktutvustust  Haapsalu linna territooriumil. Haapsalu linnavolikogu on arutanud Teie ettepanekut volikogu juhatuses 17.11.2022.

Haapsalu Linnavalitsus on riigimetsa terviktutvustuse osas e-kirjaga 21.06.2022 juhtinud tähelepanu, et Haapsalu linna üldplaneeringuga (eskiisi avalik väljapanek 15.07.2021 – 13.08.2021) moodustatakse RMK hallatavates Paralepa metsades Haapsalu linnas ja Kiltsi külas kohalik kaitseala ning et edaspidi oleks seega Paralepa metsades kaitseala valitsejaks Haapsalu Linnavalitsus. 

Paralepa parkmetsa osas on RMK poolt koostatud tutvustuses vastuolu, sest nii kehtiva Paralepa metsa kaitsekorra kui ka Haapsalu linna koostatava üldplaneeringuga kavandatu järgi pole seal uuendusraied üldse lubatud https://www.riigiteataja.ee/akt/1001100. Kiltsi külas asuva Paralepa metsa osas näeb koostatav üldplaneering ette võrreldes RMK metsade majandamise kavaga lageraiete vähendamist. Nimetatud asjaolusid ei ole RMK raiete prognoosis kuni aastani 2030 arvestatud. Palume kohaliku kaitse alla kavandatud Paralepa metsade raiemahud prognoosis eraldi välja tuua.

Volikogu on nõus täiendatud riigimetsa terviktutvustust Haapsalu linna territooriumil kuulama 2023. a jaanuari volikogus. Täiendatud riigimetsa terviktutvustus tuleks volikogule esitada 18. jaanuariks 2023.

Lugupidamisega

(allkirjastatud digitaalselt)

Jaanus Karilaid 
Volikogu esimees